Source: http://docplayer.fi/1120614-2-2006-diabeteksen-hoito-raskauden-jalkeen-diabeetikon-raskauden-ehkaisy-terveydenhuollon-yhteistyo-paivakodin-ja-koulun-kanssa.html
Timestamp: 2018-03-19 10:53:50+00:00
Document Index: 22939647

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

2/2006. Diabeteksen hoito raskauden jälkeen Diabeetikon raskauden ehkäisy Terveydenhuollon yhteistyö päiväkodin ja koulun kanssa - PDF
2/2006. Diabeteksen hoito raskauden jälkeen Diabeetikon raskauden ehkäisy Terveydenhuollon yhteistyö päiväkodin ja koulun kanssa
Download "2/2006. Diabeteksen hoito raskauden jälkeen Diabeetikon raskauden ehkäisy Terveydenhuollon yhteistyö päiväkodin ja koulun kanssa"
1 2/2006 VOL. 35 HUHTIKUU SUOMEN DIABETESLIITTO Diabeteksen hoito raskauden jälkeen Diabeetikon raskauden ehkäisy Terveydenhuollon yhteistyö päiväkodin ja koulun kanssa Kuva: Timo Saaristo
3 Raskauden jälkeen Jopa 40 prosentille raskausdiabeetikoista kehittyy diabetes raskautta seuraavan kymmenen vuoden aikana. Siksi heille pitäisi tehdä sokerirasituskoe säännöllisin väliajoin synnytyksen jälkeen. Mikä ehkäisymenetelmä sopii diabeetikolle? Estemenetelmät, kuparikierukka ja sterilisaatio tarkan harkinnan jälkeen ovat suositeltavia raskauden ehkäisymenetelmiä diabeetikolle. Pitkäaikaiseen hormonaaliseen ehkäisyyn kirjoittajamme suhtautuu varauksellisesti. Ongelmien vyyhti Insuliiniresistenssi on monirakkulaisen munasarjaoireyhtymän keskeinen osatekijä. Gynekologisten ongelmien lisäksi oireyhtymä altistaa sydän- ja verisuonitaudeille ja tyypin 2 diabetekselle. Vastuu on aikuisella Antaisitko 8-vuotiaan määritellä insuliiniannoksesi ja arvioida ateriasi hiilihydraatit? Monissa kouluissa näitä taitoja on pidetty itsestäänselvinä, huolestuneiden vanhempien hämmästykseksi. Sosiaali- ja terveysministeriö on vastikään julkaissut ohjeet, joissa selkiytetään sitä, kuka vastaa lääkehoidosta koulupäivän aikana. d iabetes Sisältö 4 Ajankohtaista: Diabetesbarometri: Hoito paranee, mutta alueelliset erot liian suuret myös sosiaaliryhmien väliset erot kasvaneet 5 Pääkirjoitus: Naisen haasteellinen diabetes Liisa Hiltunen 6 Diabeteksen hoito raskauden jälkeen Risto Kaaja 13 Diabeetikon raskauden ehkäisy Anna-Liisa Hartikainen 17 Monirakkulainen munasarjaoireyhtymä ja metabolinen oireyhtymä saman taudin ilmentymiä? Laure Morin-Papunen 24 STM:ltä selventävät ohjeet, Kenellä on vastuu diabeteksen hoidosta koulupäivän aikana? Riitta Koivuneva 26 Terveydenhuollon yhteistyö päiväkodin ja koulun kanssa Seinäjoen keskussairaalan alueella Tarja Grönlund 30 Dehko-päivillä otettiin oppia naapurista Mervi Pohjalainen 36 Diabeteshoitajat: Voimisteluseura tukena lasten painonhallinnassa Katri Virtanen 38 Koulutusta ja lääkäri Tästä Diabetes ja lääkäri -lehden rinnakkaispainoksesta on poistettu lääkemainontaa koskevien säädösten edellyttämällä tavalla reseptilääkemainokset. Vastaavat toimittajat: LT Liisa Hiltunen, gsm , LT Carola Saloranta, gsm , Toimitus: päätoimittaja Tiina Helminen, p. (03) , toimitussihteeri Mervi Pohjalainen, p. (03) , Lehden yhteystiedot: Diabetes ja lääkäri -lehti, Kirjoniementie 15, Tampere, p. (03) (ma pe klo ), f. (03) , sähköinen arkisto ja pdf-lehti: /lehdet Julkaisija: Suomen Diabetesliitto ry Ilmoitukset: myyntisihteerit Tarja Pentti, p. (03) , ja Juha Mattila, p. (03) , Tilaukset ja osoitteenmuutokset: Diabeteskeskus, jäsenasiainhoitajat Anneli Mäkinen, p. (03) ja Juha Mattila, p. (03) , Ilmestyminen ja tilaushinta: Lehti ilmestyy helmi-, huhti-, kesä-, syys-, loka- ja joulukuussa Diabetes-lehden liitteenä. Vuosikerta 12 + Diabetes-lehden tilaushinta 33 /vuosikerta (10 numeroa), jäsenetuhinta 10 /vuosikerta Ulkoasu: Aino Myllyluoma Paino: PunaMusta 35. vuosikerta ISSN
4 4 DIABETES JA LÄÄKÄRI HUHTIKUU 2006 Ajankohtaista Diabetesbarometri: Hoito paranee, mutta alueelliset erot liian suuret myös sosiaaliryhmien väliset erot kasvaneet Diabetesliiton julkaisema Diabetesbarometri 2005 on ensimmäinen kokonaisesitys suomalaisten diabeteksesta ja sen hoidosta. Barometrin mukaan erityisesti tyypin 2 diabeetikoiden ja lisäsairauksien hoito on kehittynyt monin tavoin ja diabeetikoiden ennuste on parantunut. Alueelliset ja paikkakuntakohtaiset erot diabeetikoiden hoidossa ovat kuitenkin suuret. Diabeetikoilla ei ollut sosiaaliryhmien välisiä kuolleisuuseroja vielä 1980-luvun alussa, mutta 1990-luvulle tultaessa erot olivat todettavissa kaikissa ikäryhmissä. Osana Diabeteksen ehkäisyn ja hoidon kehittämisohjelmaa Dehkoa julkaistu barometri kuvaa tilanteen kehitystä, mutta kertoo myös, mihin suuntaan olisi toivottavaa edetä. Diabetesliiton on tarkoitus uusia barometri kolmen vuoden välein. Barometri tarjoaa tutkimuksiin pohjautuvaa tietoa terveyspoliittista päätöksentekoa varten. Hoidon myönteisen kehityksen takana vaanii kuitenkin tulevaisuuden uhkakuva, tyypin 2 diabeteksen voimakas lisääntyminen väestössä. Tarvitaankin ripeitä toimia etenkin lihavuuden ehkäisyyn ja hoitoon. Tyypin 2 diabeetikkojen hoito on tehostunut, mutta samaa muutosta ei ole saatu aikaan tyypin 1 diabeetikoiden osalta. Tyypin 1 diabeetikoiden keskimääräiset verensokeritasot eivät ole juuri muuttuneet kymmenen viime vuoden aikana. Erityisesti murrosikäisten ja nuorten aikuisten tilanne on huono. Barometrin kirjoittajat ehdottavatkin, että tyypin 1 diabeteksen hoito otetaan lähiajan painopistealueeksi. Diabeteksen aiheuttamat lisäsairaudet, kuten sydän- ja verisuonitaudit sekä munuais- ja silmäsairaudet, ovat vähenemässä. Dehkon asettamat tavoitteet tultaneen niiden osalta saavuttamaan vuoteen 2010 mennessä. Hoidon alueellisten ja paikkakuntakohtaisten erojen vähentämiseen tulee tähdätä varmistamalla yhtäläiset resurssit ja mahdollisuudet täydennyskoulutukseen. Palvelujärjestelmässä pitäisi erityisesti parantaa ravitsemus- ja liikuntaohjausta sekä tehostaa jalkavammojen ehkäisyä ja hoitoa. Diabeetikoiden mahdollisuutta vertaistukeen tulee lisätä. Terveydenhuoltomenoihin kohdistuvat säästötoimet heikentävät erityisesti vähävaraisten mahdollisuuksia hoitoon. Lähde: Winell K. ja Reunanen A. Diabetesbarometri 2005, Diabetesliitto Tiedustelut ja tilaukset sähköpostitse diabetes.fi, puhelimitse (03) /Satu Kiuru.
5 DIABETES JA LÄÄKÄRI HUHTIKUU 2006 Pääkirjoitus 5 Naisen haasteellinen diabetes Liisa Hiltunen Kuva: Timo Saaristo Tyypin 1 diabeteksen hyvä hoito edellyttää potilaalta säännöllistä omaseurantaa ja insuliiniannosten säätöä keskeytymättä koko elämän ajan. Lisähaastetta hoitoon tulee tietyissä elämänvaiheissa, kuten lapsuudessa, nuoruudessa ja raskauden aikana. Näissä tilanteissa korostuu omahoidon ohella myös hoitoyksikön ja muiden tahojen osuus hoidossa. Tämänkertaisen Diabetes ja lääkäri -lehden keskeisenä teemana on nainen ja diabetes, lisäksi lehdessä käsitellään lasten ja nuorten hoitojärjestelyjä ja painonhallintaa. Raskausdiabetesta sairastavien naisten seuranta ja elintapaohjaus olisi otettava erityisen huomion kohteeksi, sillä tuoreen tutkimuksen mukaan jopa 40 prosenttia raskausdiabeteksen sairastaneista sairastuu tyypin 2 diabetekseen kymmenen vuoden kuluessa, kuten Risto Kaaja kirjoittaa artikkelissaan (s. 6). Mielenkiintoista on, että muiden tunnettujen hyötyjen lisäksi pitkä imetys näyttää suojaavan yhtäältä äitiä tyypin 2 diabetekselta, toisaalta lasta tyypin 1 diabetekselta. Tyypin 1 diabetesta sairastaville äideille imetysaika on kuitenkin erityisen haasteellinen muun muassa siksi, että hypoglykemiataipumus kasvaa imetysaikana. Tämä voi puolestaan estää hyvän glukoositasapainon tavoittelua. Vaikka tyypin 1 diabetesta sairastavan sokeritasapaino yleensä paranee raskauden aikana, on huolestuttavaa, että suurella osalla raskaana olevista on raskauden alkaessa epätyydyttävä hoitotasapaino. Se on raskauden sujumisen ja syntyvän lapsen terveyden kannalta suuri riskitekijä. Sopivan ehkäisymenetelmän valinnalla on tavallistakin enemmän painoa, jotta raskaus olisi ennalta suunniteltu ja tulevan äidin sokeritasapaino mahdollisimman hyvä. Ensiraskaus alkaa nykyisin myös tyypin 1 diabeetikoilla yhä vanhempana, ja tyypin 2 diabetes ja raskausdiabetes lisääntyvät nuorissakin ikäryhmissä. Nämä seikat vaikuttavat osaltaan ehkäisymenetelmän valintaan. Anna-Liisa Hartikaisen artikkeli (s. 12) valottaa diabeetikon ehkäisymenetelmän valintaperusteita hyvin käytännönläheisellä tavalla. On pohdittava keinoja, jotka edistäisivät diabeetikkonaisten raskauden suunnittelua sekä hyvän hoitotasapainon saavuttamista raskautta edeltävänä aikana ja raskauden alkuvaiheessa. Raskauden suunnittelun ja ehkäisyn systemaattinen sisällyttäminen potilaan vuosiseurantaan nuoruusiästä alkaen ja kirjaaminen kaikissa hoitoyksiköissä saattaisivat edesauttaa näiden tavoitteiden saavuttamisessa. Oma haasteensa ovat potilaat, jotka syystä tai toisesta eivät pysy tavanomaisen terveysseurannan piirissä.
6 6 DIABETES JA LÄÄKÄRI HUHTIKUU 2006 Diabeteksen hoito raskauden jälkeen Risto Kaaja Loppuraskauden voimakas insuliiniresistenssi kevenee nopeasti synnytyksen jälkeen. Tämän seurauksena tyypin 1 diabeetikon insuliinintarve palautuu raskautta edeltäneelle tasolle ja gestaatio- eli raskausdiabetes paranee useimmiten. Raskausdiabetes, erityisesti insuliinihoitoa vaatinut, johtaa lähes 40 prosentilla sairastuneista tyypin 2 diabetekseen raskautta seuraavan kymmenen vuoden aikana. Tämän vuoksi uusi sokerirasituskoe tulisi tehdä joitakin kuukausia synnytyksen jälkeen ja kartoittaa potilaan riskit sairastua erityisesti tyypin 2 diabetekseen, mutta myös tyypin 1 diabetekseen. Raskauden jälkimmäisellä puoliskolla insuliiniresistenssi kasvaa ja sokerin sieto heikkenee, mikä edesauttaa sikiön tasaista sokerinsaantia. Insuliiniresistenssin taustalla lienevät istukan laktogeeninen hormoni ja kasvua edistävät hormonit, progesteroni, kortisoli ja prolaktiini. Muita tekijöitä lienevät vapaat rasvahapot, PPAR (peroksisomi proliferator -activated receptors), leptiini, TNF- (tumor necrosis factor), adiponektiini ja resistiini (1). Voimistuva insuliiniresistenssi testaa haiman beetasolufunktion eli kyvyn ylläpitää insuliinin lisätuotannolla normoglykemiaa. Jos beetasolufunktio on vaillinaista, kehittyy sokerinsietohäiriö eli raskausdiabetes. Toisaalta tyypin 1 diabetesta sairastavilla insuliiniresistenssin kasvu johtaa insuliinintarpeen kasvuun. Synnytyksen jälkeen insuliiniherkkyys palaa nopeasti ennen raskautta vallinneelle tasolle, mikä muiden tekijöiden (imetys, valvominen) lisäksi vaikeuttaa sokeritasapainon saavuttamista. Tässä kirjoituksessa Valtaosalla häiriö on lievä, ja pelkkä ruokavaliohoito riittää, mutta noin 15 prosenttia raskausdiabeetikoista tarvitsee myös insuliinihoitoa. Monen raskausdiabeetikon sepelvaltimotaudin vaara saattaa huomaamatta olla jo vaihdevuosi-iässä suurempi kuin samanikäisen miehen. käsitellään erikseen näiden kahden diabetestyypin seurantaa ja hoitoa synnytyksen jälkeen. Tyypin 1 diabetes raskauden jälkeen Tyypin 1 diabetesta sairastavan sokeritasapaino paranee yleensä raskauden kahden ensimmäisen kolmanneksen aikana. Raskauden lopussa ja synnytyksen jälkeen sokeritasapaino kuitenkin heikkenee jonkin verran (taulukko 1). Selvintä heikkeneminen on synnytyksen jälkeen. Yölliset heräämiset ja imetys lisäävät hypoglykemian vaaraa, mikä johtaa herkästi liikasyömiseen erityisesti iltaisin. Toinen syy tasapainon heikkenemiseen voi luonnollisesti olla omahoidon laiminlyönti vastasyntyneen vuoksi. Vaikka raskaus voi tilapäisesti pahentaa retinopatiaa ja nefropatiaa, sen ei pitkän ajan kuluessa ole todettu pahentavan näitä pienten verisuonten vaurioitumisesta johtuvia sairauksia (2). Pitkän imettämisen (yli seitsemän kuukautta) on todettu ehkäisevän tyypin 1 diabetesta lapsella (3). Toisaalta D-vitamiinilisä varhaislapsuudessa saattaa myös suojata tyypin 1 diabetekselta. Autoimmuunidiabeteksen eläinmalleissa D-vitamiinin suurilla annoksilla on voitu estää haiman insuliinia tuottavien solujen vaurioita. Merkittävä D-vitamiininpuutos on kuitenkin niin harvinaista, ettei se selittäne suurta tyypin 1 diabeteksen riskiä Suomessa. Raskausdiabetes synnytyksen jälkeen Raskausdiabetes määritellään sokerinsietohäiriöksi, joka ilmaantuu ensi kerran raskauden aikana (4). Euroopassa se kehittyy 2 6 prosentille raskaana olevista. Valtaosalla häiriö on lievä, ja pelkkä ruokavaliohoito riittää, mutta noin 15 prosenttia raskausdiabeetikoista tarvit-
7 DIABETES JA LÄÄKÄRI HUHTIKUU see myös insuliinihoitoa. Insuliinihoito voidaan valtaosalla sairastuneista lopettaa synnytykseen (taulukko 2). On muistettava, että yhä useampi raskaana oleva voi olla sairastunut jo ennen raskautta tyypin 2 diabetekseen, jolloin tarkistetaan ruokavalio ja siirrytään tarvittaessa synnytyksen jälkeen oraaliseen diabeteslääkitykseen tai insuliiniin tai näiden yhdistelmään. Oraalisista diabeteslääkkeistä metformiini on turvallisin, ja se erittyy hyvin vähäisessä määrin maitoon (5). Raskausdiabeteksen jälkeen ongelmat eivät liity hoitoon, vaan tyypin 2 diabeteksen ennaltaehkäisyyn (6). Tuoreen tanskalaisen tutkimuksen mukaan noin 40 prosentille niistä raskausdiabeetikoista, joita hoidetaan pelkällä ruokavaliolla, kehittyy tyypin 2 diabetes kymmenen vuoden kuluessa (7). Mikä huolestuttavinta, edellä mainitun tutkimuksen mukaan tyypin 2 diabetes on kaksi kertaa yleisempää vuosien kohortissa kuin kohortissa. Tyypin 2 diabeteksen rajat olivat 6,4 6,2 mmol/l (plasman paastoarvo) ja kahden tunnin tunnin raja-arvot 7,6 8,9 mmol/l. Suurin selittävä tekijä löytyi painoindeksin kasvusta. Buchanan ja Catalano (8) raportoivat kumulatiiviseksi riskiksi sairastua diabetekseen 5 10 prosenttia vuotta kohden. Tyypin 2 diabeteksen kumulatiivinen esiintyvyys lisääntyy eniten ensimmäisen viiden vuoden aikana raskauden jälkeen, jonka jälkeen nousu hidastuu saavuttaen tasannevaiheen noin kymmenen vuotta raskauden jälkeen (9). ADA:n (American Diabetes Associationin) laatiman ohjeistuksen mukaan sokerirasituskoe tulisi tehdä 6 8 viikkoa synnytyksen jälkeen ja uusia joka kolmas vuosi. Niille, joilla diabeteksen riski on suuri, sokerirasituskoe tulee uusia jo puolen vuoden välein, ja mikä tärkeintä, diabetekseen johtavaan kehitykseen tulee puuttua mahdollisimman varhain. Raskaus sinänsä on diabetogeeninen tila. Peters ym. (10) totesivat, että uusi raskaus kolminkertaistaa diabeteksen vaaran espanjalaistaustaisilla naisilla, joilla on ollut raskausdiabetes (riskikerroin: 3.34, 95 %:n luottamusväli ), vaikka muutkin vaaratekijät huomioitiin (ennen raskautta tutkittu sokerinsieto, korkein paastosokeri, gestaatioikä raskausdiabeteksen diagnosoinnin yhteydessä sekä seuranta-ajan painoindeksi, painonnousu, sokerinsieto, imetysaika ja e-pillereiden käyttö). Espanjalaistaustaisilla naisilla on tavallista suurempi riski sairastua diabetekseen. Painonnousu lisäsi myös itsenäisesti diabetekseen sairastumisen Taulukko 1. Tyypin 1 diabeteksen seuranta ja hoito raskauden jälkeen. Tyypin 1 diabetes Synnytyspäivänä käytetään lyhyt- tai pikavaikutteista insuliinia, kunnes diabeetikko pystyy syömään normaalisti. Kun diabeetikko pystyy syömään, siirrytään 50- prosenttisiin insuliiniannoksiin (ennen raskautta käytetyistä insuliiniannoksista) ensimmäisen vuorokauden ajaksi ja sen jälkeen aloitetaan 100 prosentin annokset. Verensokeri mitataan tiheästi, kunnes imetys on kunnolla alkanut. Yöhypoglykemiavaara, minkä vuoksi tarvittaessa pienennetään insuliiniannoksia. Jos nefropatia on todettu ja/tai raskausaikana on ollut raskausmyrkytys, aloitetaan ACE-estäjä (enalapriili). Saa imettää. Jos aikaisemmin on todettu retinopatia, silmänpohjat tutkitaan synnytyksen jälkeen. Pitkä imetys suositeltavaa. Sen mahdollistaa muun muassa tupakoimattomuus. Taulukko 2. Raskausdiabeteksen sairastaneen seuranta ja hoito raskauden jälkeen. Raskausdiabetes Raskausdiabeetikoiden paastoverensokeri tarkistetaan synnytyksen jälkeen. Jos hyperglykemia jatkuu synnytyksen jälkeen, seuranta järjestetään kuten diabeetikoiden seuranta tai yksilöllisen suunnitelman mukaan. Jos raskausdiabetes on puhjennut varhain ja vaatinut insuliinihoidon, on autoimmuunidiabetes mahdollinen. Määritetään GAD-vasta-aineet. Neuvolassa tehdään kahden tunnin (75 gramman) sokerirasituskoe 6 viikkoa synnytyksestä. Jos tulos on poikkeava, seuranta järjestetään kuten diabeetikoiden seuranta tai yksilöllisen suunnitelman mukaan. Seurannassa kiinnitetään huomiota myös muihin valtimosairauksien vaaratekijöihin (liikapaino, tupakointi, ruokavalio, veren rasva-arvot). Pitkä imetys suositeltavaa. Painonpudotus ja aerobinen liikunta (esimerkiksi sauvakävely, pyöräily, hiihto) suositeltavaa.
8 Diabetesliitolta hoidonohjauksen tueksi Ammattilaisaineistot 1010 Diabetes-kirja, uudistettu painos v euroa Diabetesneuvonta 3053 Pistä insuliini oikein -repäisylehtiö* 2027 Oy Haima Ab -kuva- ja värityskirja lapsille 7 euroa 3010 Lapsen diabetes Perheen kansio 25 euroa Diabetekseen sairastuneen lapsen perheen alkuohjaukseen (tehtävävihkoja tilattavissa myös erikseen lapsille 4 euroa ja nuorille 6 euroa) 3024 UUDISTETTU Insuliinihoidon ohjauspaketti tyypin 1 diabeetikon hoidonohjaukseen 17 euroa 3063 UUSI Insuliinit ja annosteluvälineet, eripainos Diabetes-lehden artikkeleista 1,50 euroa Ruokavalio 3014 Ratkaisuja ravitsemusneuvontaan ongelmista onnistumisiin syömisen hallinnassa 12 euroa 5117 Diabeetikon ruokavalinnat -esite maksuton 4012 Diabeetikon ruokavalinnat -kalvosarja 10 kalvoa + tekstit 25 euroa 3056 Sinä valitset -juliste (rasva ja liikapaino) 2 euroa 3041 Sydänmerkki-esite ammattihenkilöstölle maksuton 5121 Sydänmerkki-esite kuluttajille maksuton 3011 UUSI Ruokapelikortit johdattavat hiilihydraattien arvioimiseen 10 euroa Diabeetikon ruokavalinnat repäisylehtiöt:* 3016 Esimerkki päivän aterioista kcal 3017 Esimerkki päivän aterioista kcal 3018 Monipuolisia ja terveellisiä aterioita kcal 3019 Monipuolisia ja terveellisiä aterioita kcal 3020 Vaihtoehtoja välipaloiksi 3022 Valitse pehmeää/vältä kovaa rasvaa 3023 Sinä valitset (rasva ja liikapaino) Jalkojen ja hampaiden hoito 3011 d-pes Clinic -opetus-cd diabeetikon jalkojen kliiniseen tutkimiseen 290 euroa Repäisylehtiöt:* 3060 Kenkäresepti 3029 Jalkajumppa 3030 Kenkien valinta 3038 Hampaat puhtaiksi ja suu kuntoon Silmänpohjamuutokset 3026 Diabeettinen retinopatia -kuvasto silmänpohjamuutosten tulkintaan 17 euroa 2020 Diabetes ja silmänpohjamuutokset -opas 2,50 euroa 2021 Silmien laserhoito -lehtinen 2 euroa Seuranta, sosiaaliturva 3049 Diabetespassi eli muovikansio, jossa on hoidon seurantakortti (diabeteskortti), Minulla on diabetes -kortti, Diabeteksen seuranta -lehtinen sekä Omahoidon pelisäännöt -lehtinen 2 euroa 5131 Diabeteskortti (osa passia, 50 kpl/nippu tai yksittäin) maksuton 5114 Minulla on diabetes -kortti (henkilötiedot, sokin ensiapuohjeet eri kielillä) maksuton 5116 Diabeetikon sosiaaliturva -opas maksuton myös internetissä Tyypin 2 diabeteksen ehkäisy, raskausdiabetes 3050 Riskitesti eli tyypin 2 diabeteksen riskin arviointilomake, 50 sivun lehtiö maksuton 9037 Tuijota omaan napaasi - Onneksi tyypin 2 diabetes on ehkäistävissä -esite maksuton 9038 Tyypin 2 diabetesvaara - TESTAA RISKISI -juliste maksuton 2025 Mikä nyt neuvoksi? -opas tyypin 2 diabetesriskin hallintaan 2 euroa 2019 Ohjeita sinulle, joka olet vaarassa sairastua raskausdiabetekseen -lehtinen 2 euroa Päivähoito, koulu 3037 TÄYSIN UUSITTU Diabetes leikkiikäisellä Opas päivähoitoon 3 euroa 3036 TÄYSIN UUSITTU Diabetes kouluikäisellä Opas kouluille 3 euroa AINEISTOA MYÖS maahanmuuttajille tyypin 1 ja 2 diabeteksesta eri kielillä * Repäisylehtiöt: 25-sivuinen 9 euroa, 50-sivuinen 11 euroa, 100-sivuinen 16 euroa Postimaksut ja lähetyskulut sisältyvät maksullisten materiaalien hintoihin. Yli 85 euron painotuotetilauksista annetaan 15 %:n alennus (ei koske Diabetes-kirjaa eikä Lapsen diabetes -kansiota). Yli 17 euron tilaukset toimitetaan postiennakolla. Ilmaismateriaaleista peritään lähetyskulut siten, että yli 1 kpl/nimike tilauksista veloitetaan 7,50 euroa. Ilmaismateriaalien lähetyskuluja ei peritä diabetesyhdistyksiltä. Oikeus hinnanmuutoksiin pidätetään. Kirjoniementie 15, Tampere p. (03) f. (03)
9 DIABETES JA LÄÄKÄRI HUHTIKUU riskiä: riskikerroin 1.95 (95 %:n luottamusväli ) jokaista 4,5 kilon painonnousua kohti. Raskausdiabeteksen jälkeen on siis suuri vaara sairastua diabetekseen jo keski-iässä, jolloin diabetes on erityisesti naisille sydän- ja verisuonisairauksien voimakas vaaratekijä. Siten monen raskausdiabeetikon sepelvaltimotaudin vaara saattaa huomaamatta olla jo vaihdevuosi-iässä suurempi kuin samanikäisen miehen (11). Miten estää tyypin 2 diabeteksen puhkeaminen gestaatiodiabeteksen jälkeen? Laihduttamisen ja normaalipainossa pysymisen sekä liikunnan on osoitettu pienentävän diabeteksen vaaraa raskausdiabeteksen jälkeen (12). Tuoreen tutkimuksen mukaan raskausdiabeteksen sairastaneet ovat hyvin tietoisia elintapamuutosten tärkeydestä, mutta harva on laihduttanut raskauden jälkeen (13). Toisaalta he eivät usein myöskään liiku riittävästi synnytyksen jälkeen. Säännöllisen, kohtuullisen liikunnan on osoitettu vähentävän diabeteksen vaaraa, vaikka painoindeksi ei suuresti muuttuisikaan. Tuoreen Diabetes Care -lehdessä julkaistun australialaistutkimuksen mukaan painoindeksin pienenemiseen raskausdiabeteksen sairastaneilla naisilla vaikuttavat merkittävästi sekä sosiaalinen tuki että hyvä itseluottamus (14). Myös pitkän imetyksen on todettu ehkäisevän tyypin 2 diabetesta amerikkalaisessa tutkimuksessa (15). Jo kolme kuukautta kestäneen imettämisen on todettu parantavan haiman beetasolufunktiota raskausdiabeteksen sairastaneella, mutta sillä ei näytä olevan vaikutusta sisäelinten ympärille kertyvään viskeraalirasvaan (16). Tyypin 2 diabeteksen kehittymistä on voitu hidastaa insuliininherkistäjillä (troglitatsoni ja pioglitatsoni), joista vain pioglitatsoni on nykyisin käytössä (17, 18). Myös pitkän imetyksen on todettu ehkäisevän tyypin 2 diabetesta amerikkalaisessa tutkimuksessa. Raskausdiabeteksen yhteydessä haiman beetasolujen antigeeneihin kohdistuvat vastaaineet ennustavat selvästi suurentunutta tyypin 1 diabeteksen vaaraa myöhemmin. Raskausdiabetes ja tyypin 1 diabeteksen vaara Raskauden jälkeen tyypin 1 diabetes kehittyy 2 4 prosentille ruokavalion avulla hoidetuista äideistä runsaan kymmenen vuoden seurannan aikana (12). Insuliinihoitoa saaneista äideistä siihen sairastuu jopa 18 prosenttia seitsemän vuoden kuluessa synnytyksestä. Joka toisella tällaisista äideistä voidaan todeta GAD (glutamiinidekarboksylaasi) - vasta-aineita, kun tavallisessa raskausdiabeteksessa niitä tavataan vain 2 10 prosentilla potilaista (19,20). Raskausdiabeteksen yhteydessä haiman beetasolujen antigeeneihin kohdistuvat vasta-aineet ennustavat selvästi suurentunutta tyypin 1 diabeteksen vaaraa myöhemmin (17 84 prosenttia sairastuu kahdessa vuodessa), kun taas niiden puuttuminen viittaa pieneen riskiin (2 prosenttia sairastuu) (11,19,20). Näiden autovasta-aineiden määrittäminen on harvoin tarpeellista, sillä se ei vaikuta oleellisesti jatkoseurantaan synnytyksen jälkeen. Insuliinihoidon tarve raskausdiabeteksen hoidossa on tyypin 1 diabeteksen vaaratekijä, ja se on hyvä muistaa. Plasman C-peptidin ja beetasoluautovasta-aineidenkin määrittäminen näiltä potilailta on usein paikallaan. Risto Kaaja Dosentti, sisätautien erikoislääkäri Naistenklinikka PL HUS Kirjallisuus 1. Ryan EA. Hormones and insulin resistance during pregnancy. Lancet 2003;362: Kaaja R, Sjöberg L, Hellsted T, Immonen I, Sane T, Teramo K. Long-term effects of pregnancy on diabetic complications. Diabetic Med 1996;13: Sadauskaite-Kuehne V, Ludvigsson J, Padaiga Z, Jasinskiene E, Samuelsson U. Longer breastfeeding is an independent protective factor against development of type 1 diabetes mellitus in childhood. Diabetes/Metabolism Research Reviews 2004;20:
10 10 DIABETES JA LÄÄKÄRI HUHTIKUU MetzgerBE, Coustan DR. Summary and recommendations of the Fourth International Worshop-Conference on Gestational Diabetes Mellitus. Diabetes Care. 1998;21:B161-B Hale TW, Kristensen JH, Hackett LP, Kohan R, Ilett KF. Transfer of metformin into human milk. Diabetologia 2002; 45: Kaaja R, Greer I. Manifestations of chronic disease during pregnancy. JAMA Dec 7;294(21): Lauenborg J, Hansen T, Moller Jensen D, Vestergaard H, Molstedt-Pedersen L, Hornnes P, Locht H, Pedersen O, Damm P. Increasing incidence of diabetes after gestational diabetes. Diabetes Care : Buchanan T, Catalano P. The pathogenesis of GDM: implication for diabetes after pregnancy. Diabetes Rev 1995;3: Kim C, Newton K, Knopp R. Gestational diabetes and the incidence of type 2 diabetes: a systematic review. Diabetes Care 2002;25: Peters RK, Kjos SL, Buchanan TA. Long-term diabetogenic effect of sigle pregnancy in women with gestational diabetes mellitus. Lancet 1996;347: Kaaja R, Leinonen P. Naisten sepelvaltimotauti. Duodecim 1997; 113: Leinonen P, Teramo K. Raskausdiabetes. Duodecim. 1999;115: Stage E, Ronneby H, Damm P, Zehle K, McLean M. Lifestyle change after gestational diabetes. Diabetes Res Clin Pract 2004;63: Smith BJ, Cheung NW, Bauman AE, Zehle K, McLean M. Postpartum physical activity and related psychosocial factors among women with recent gestational diabetes mellitus. Diabetes Care 2005;28: Stuebe AM, Rich-Edwards JW, Willett WC, Manson JE, Michels KB. Duration of lactation and incidence of type 2 diabetes. JAMA. 2005;294: MacManus RM, Cunningham I, Watson A, Harker L, Finegood DT. Beta-Cell function and visceral fat in lactating women with a history of gestational diabetes. Metabolism 2001; 50: Berkowitz K, Peters R, Kjos S L, Goico J, Marroquin A, Dunn ME ym. Effect of troglitazone on insulin sensitivity and pancreatic b-cell function in women at high risk for NIDDM. Diabetes 1996; 45: Xiang AH, Peters RK, Kjos SL, Marroquin A Ochoa C, Kawakubo M, Buchanan TA. Effect of Pioglitazone on Pancreatic {beta}-cell Function and Diabetes Risk in Hispanic Women With Prior Gestational Diabetes.Diabetes 2006; 55: Fuchtenbusch M, Ferber K, Standl E, Ziegler A-G, and participating centers. Prediction of type 1 diabetes postpartum in patients with gestational diabetes mellitus by combined islet cell autoantibody screening. Diabetes 1997; 46: Petersen JS, Dyrberg T, Damm P, Kuhl C, Molsted-Pedersen L, Buschard K. GAD65 autoantibodies in women with gestational or insulin dependent diabetes mellitus diagnosed during pregnancy. Diabetologia 1996; 39: Diabetes on neljänneksi tavallisin uuden näkövamman aiheuttaja Vuonna 2004 Suomessa rekisteröidyistä uusista näkövammoista noin 8 prosenttia on seurausta diabeteksesta. Diabeettinen retinopatia on neljänneksi tavallisin näkövammaisuuden aiheuttaja, kun tarkastellaan uusia näkövammarekisteriin ilmoitettuja näkövammoja. Ylivoimaisesti yleisin näkövammaisuuden aiheuttaja on ikääntyminen: peräti kaksi kolmasosaa (66,7 %) näkövammoista on ikääntymisen aiheuttamia. Toisella sijalla näkövammaisuuden aiheuttajana on glaukooma (8,9 %) ja kolmantena neurologisten syiden ryhmä (8,9 %). Muiden sairausryhmien osuudet ovat selvästi pienempiä. Tiedot ovat peräisin näkövammarekisterin vuoden 2004 vuosikirjasta. Kun huomioon otetaan kaikki rekisteriin ilmoitetut näkövammat, diabeettinen retinopatia on viidenneksi yleisin näkövamman syy. Sen osuus kaikista näkövammoista on sama kuin uusista näkövammoistakin (8 %). Ikääntymisen osuus on noin 45 prosenttia. Seuraavaksi tulevat perinnölliset syyt (15 %), neurologiset syyt (13 %) ja synnynnäiset syyt (10 %). Glaukooman eli viherkaihin osuus on hieman diabetesta pienempi (7 %), kun tarkastellaan kaikkia rekisteröityjä näkövammoja. Muita, harvinaisia näkövammaisuuden aiheuttajia ovat tulehdukset (3 % kaikista rekisteröidyistä näkövammoista) ja myopia maligna eli vaikea-asteinen likitaitteisuus (3 %), tapaturmat, onnettomuudet, myrkytykset ja väkivalta (alle 2 %) sekä kasvaimet (1 %). Näkövammarekisteri on Sosiaali- ja terveysalan kehittämiskeskuksen Stakesin rekisteri, ja sen tekninen ylläpitäjä on Näkövammaisten Keskusliitto. Rekisteri aloitti toimintansa vuonna 1983.
13 DIABETES JA LÄÄKÄRI HUHTIKUU Diabeetikon raskauden ehkäisy Anna-Liisa Hartikainen Sopivaa raskauden ehkäisymenetelmää diabeetikolle valittaessa tulee yleisten valintakriteerien lisäksi perehtyä erityisesti sairauden vaikeusasteeseen. Menetelmän valintaan vaikuttaa myös, miten pitkäaikainen ehkäisyn tarve on. Diabeetikkojen raskauden ennuste on parantunut 30 viime vuoden aikana nopeasti ja on nykyisin varsin hyvä. Suunnittelemattomasti alkanut raskaus saattaa kuitenkin aiheuttaa vakavia ongelmia sekä syntyvälle lapselle että äidille. Huolimatta diabeteksen hoidon kehittymisestä ja raskauden aikaisen sokeritasapainon keskimääräisestä parantumisesta lähes 70 prosentilla naisista sokerihemoglobiini HbA 1c ei edelleenkään ole viitealueella raskauden alkaessa. Vaikka sokeritasapaino korjaantuukin tavallisesti toisen raskauskolmanneksen aikana, tärkeä aika sikiön makrosomian eli jättikasvun ja epämuodostumien ehkäisemiseksi on menetetty. Raskauden huonon ennusteen (kuolema, epämuodostuma, yli 10 vuorokauden sairaalahoito vastasyntyneenä) suurin riskitekijä on huono sokeritasapaino raskauden ensimmäisellä kolmanneksella (riskiarvio, risk rate RR 2.9 ). Ensimmäinen raskaus on itsenäinen riskitekijä (RR 1.6), ja tupakointi yksinään aiheuttaa vastaavan tasoisen riskin. Itsestään selvää on, että vaikea diabetes (Whiten luokka F-R) lisää lapsen kuoleman ja sairastuvuuden riskiä (RR 2.8) (1). Turvallisen ja luotettavan raskauden ehkäisyn merkitystä korostaa vielä, ettei diabeetikolle yleensä suositella suurta perhettä sairauden pahenemisen pelossa. Omissa tutkimuksissamme olemme todenneet, etteivät raskaudet kovinkaan paljon muuta diabeteksen tavallista kulkua lyhyen ajan kuluessa. Sokeritasapaino on yleensä alusta alkaen parempi toisessa ja sitä seuraavissa raskauksissa. Retinopatiamuutokset ovat yleensä palautuvia ja hoidettavissa. Akuutit raskauteen liittyvät ongelmat ilmenevät ensisijaisesti ensimmäisen raskauden aikana ja komplisoituneen diabeteksen yhteydessä. Ensimmäisen raskauden jälkeen ei tällöin yleensä enää harkita perheenlisäystä (2). Diabeetikon raskauden ehkäisyn erityispiirteet Diabeetikon raskauden ehkäisyn valinnassa on tiettyjä erityispiirteitä verrattuna muihin naisiin. Raskauden ehkäisyn tarve on nykyisin pitkä. Sukupuoliyhdynnät aloitetaan suhteellisen varhain, lapset synnytetään yhä varttuneemmassa iässä ja perheet ovat pieniä. Noin puolet 17-vuotiaista tytöistä ilmoittaa olleensa yhdynnässä, joten ehkäisyä tarvitaan noin kymmenen vuotta ennen kuin ollaan keskimääräisessä ensimmäisen lapsen synnytysiässä (3). Raskaus- ja ehkäisyasiat voi ja on syytä ottaa puheeksi normaalin vastaanottokäynnin yhteydessä nuorten kanssa. Ehkäisymuodon valintaan vaikuttaa naisen elämänvaihe. Ehkäisymenetelmää valittaessa tulee ottaa huomioon sen vaikutus erityisesti: sokeritasapainoon lisäsairauksiin ja/tai niiden vaaran kasvuun rasva-aineenvaihduntaan veren hyytymistekijöihin tulehduksiin. Lisäksi valinnassa otetaan huomioon ehkäisytarpeen arvioitu kesto. Epävarmat menetelmät Hyvin nuorille voi aina suositella pidättäytymistä seksuaalisesta kanssakäymisestä moraalisaarnaa pitämättä. Seksiä tihkuvassa ympäristössä tyttöihin ulkopuolelta kohdistuvat paineet ovat kovat, ja heitä tulisi tukea päättämään omasta ruumiistaan. Rytmimenetelmä, joka edellyttää erittäin säännöllistä kuukautiskiertoa, ja keskeytetty yhdyntä eivät sovi nuorille ja ovat vakituisessakin parisuhteessa epävarmoja ehkäisymenetelmiä. Rytmimenetelmän varmuutta lisäämään on suunniteltu laite (Persona ), jolla seurataan estrogeenin ja luteinisoivan hormonin tason muutosta testiliuskoin virtsasta
14 14 DIABETES JA LÄÄKÄRI HUHTIKUU 2006 ennen ovulaatiota. Laite ja liuskat ovat suhteellisen kalliita käyttää, eikä menetelmän tehosta ole luotettavia tietoja. Estemenetelmät Estemenetelmistä suositeltavin, kondomiehkäisy, on kaikkien saatavilla ja lisäksi se suojaa myös infektioilta, mikä on etenkin diabeetikoille erittäin myönteinen asia. Muut estemenetelmät (puikot, sienet, pessaari) ovat huomattavasti epävarmempia. Kondomiehkäisyä käytettäessä on syytä tutustuttaa asiakas myös jälkiehkäisyn käyttöön kondomin rikkoutumisen varalta. Jälkiehkäisynä käytetään kahta keltarauhashormonitablettia (0,75 mg levonorgestreeliä), jotka otetaan 72 tunnin kuluessa yhdynnästä 12 tunnin välein. Tällä lyhytkestoisella lääkityksellä tuskin on vaikutusta diabeteksen hoitotasapainoon. Kondomin käyttöä kannattaa suositella infektiosuojan vuoksi etenkin tilapäisissä suhteissa myös tehokkaampaa ehkäisymenetelmää käytettäessä. Kohdunsisäinen ehkäisy Kohdunsisäinen ehkäisin, kuparikierukka, on suositeltava synnyttäneille naisille ja soveltuu hyvin pitkäkestoiseen ehkäisyyn. Myöskään synnyttämättömiltä tämän menetelmän käyttö ei ole poissuljettua. Sen ei ole todettu aiheuttavan ylimääräistä tulehdusriskiä diabeetikoille (4). Kierukan käytön ongelmiin kuuluvat lisääntynyt kuukautisvuoto, alavatsan nipistelyt ja kohdunulkoisen raskauden mahdollisuus. Hormonaaliset yhdistelmävalmisteet Vaikka hormonaalinen ehkäisy on ollut käytössä jo 1960-luvulta, hyviä ja luotettavia pitkäaikaistutkimuksia sen vaikutuksista aineenvaihduntaan on vähän. Etenkin diabeetikkoihin kohdistuvat tutkimusaineistot ovat pieniä. Tutkimuksissa seuranta-ajat ovat olleet lyhyitä ja osallistujat yleensä hyvässä hoitotasapainossa olevia nuoria naisia, Vaikka hormonaalinen ehkäisy on ollut käytössä jo 1960-luvulta, hyviä ja luotettavia pitkäaikaistutkimuksia sen vaikutuksista aineenvaihduntaan on vähän. Lähes kaikissa tutkimuksissa on todettu, etteivät yhdistelmätabletit vaikuta merkittävästi tyypin 1 diabeetikoiden sokeritasapainoon lyhytaikaisessa käytössä. Yhdistelmätabletit lisäävät insuliiniresistenssiä. Tämä tulee ottaa huomioon tyypin 1 diabeetikoiden lisäksi kaikilla naisilla, joilla on heikentynyt insuliiniherkkyys tai beetasolutoiminta. joilla ei ole lisäsairauksia. Lähes kaikissa tutkimuksissa on todettu, etteivät yhdistelmätabletit vaikuta merkittävästi tyypin 1 diabeetikoiden sokeritasapainoon lyhytaikaisessa käytössä. Näin ollen ne soveltuvat hyvin esimerkiksi raskauden suunnitteluvaiheeseen, jolloin tavoitellaan hyvää sokeritasapainoa. Tabletit lisäävät kuitenkin insuliiniresistenssiä. Tämä tulee ottaa huomioon tyypin 1 diabeetikoiden lisäksi kaikilla naisilla, joilla on heikentynyt insuliiniherkkyys tai beetasolutoiminta. Näihin kuuluvat etenkin raskausdiabeteksen sairastaneet naiset. Diabeetikoilla tablettien aiheuttamat muutokset rasva-arvoissa ovat epäedullisempia kuin muilla naisilla: HDL-kolesterolin osuus ei lisäänny, ja lipoproteiini-a:n ja triglyseridien arvot nousevat. Kohonneita triglyseridiarvoja pidetään etenkin naisilla sydän- ja verisuonisairauksien riskitekijänä (5). Yhdistelmätabletin käytön aikana diabeetikoilla on todettu viitteitä lisääntyneestä fibriinin muodostuksesta ja heikentyneestä fibrinolyyttisestä eli fibriiniä hajottavasta aktiivisuudesta. Tablettien aiheuttamalla häiriöllä t-pa/ PAI (plasminogeenin aktivaatio/inhibitio) -suhteessa näyttää olevan suora tulppautumista lisäävä vaikutus verisuonen seinämässä (6). Todennäköisesti kohonnut PAI-1-taso on yksi vahva metabolisen oireyhtymän osatekijä (7). Kun otetaan huomioon yhdistelmätablettien edellä mainitut vaikutukset metaboliaan, näitä valmisteita voi suositella vain hyvässä hoitotasapainossa oleville diabeetikoille, joilla ei ole merkkejä lisäsairauksista, ja heillekin todennäköisesti vain lyhytaikaiseen käyttöön (8). Uudet kolmannen polven ehkäisytabletit ja kolmivaihetabletit eivät ole tuoneet lisäetua, vaan pikemminkin saattavat lisätä komplikaatioiden riskiä (6). Ehkäisylaastarin ja emättimeen sijoitettavan ehkäisyrenkaan käytöstä diabeetikoilla ei ole tutkimuksia. Ne sisältävät sa-
15 DIABETES JA LÄÄKÄRI HUHTIKUU moja hormoneja kuin tabletitkin, ja ongelmat lienevät samat kuin tablettiehkäisyssä. Jos naisella on mikro- tai makrovaskulaarisia muutoksia tai hypertoniaa tai molemmat yhdessä, yhdistelmävalmisteita on syytä välttää, koska sydän- ja aivoverisuonitapahtumien riski kasvaa (9). Keltarauhashormoniehkäisy Keltarauhashormoniehkäisyä ovat progestiinitabletit (minipilleri), ihonalaiset implantit, levonorgestreelikierukka sekä medroksiprogesteroniasetaatti (MPA) -injektiot, joista viimeksi mainittua käytetään hyvin vähän maassamme. Keltarauhashormoniehkäisyyn, lukuun ottamatta kierukkaa, liittyy kohtalaisen runsaasti vuotohäiriöitä, minkä naiset kokevat epämiellyttäväksi. Progestiinien on todettu lisäävän insuliiniresistenssiä useissa tutkimuksissa. Etenkin MPA lisää kokonaiskolesterolia ja LDL:n osuutta siitä. Diabeetikkoihin kohdistuneissa seurantatutkimuksissa implanteilla on todettu vain minimaalisia metabolisia vaikutuksia verrattuna MPA-injektioihin ja yhdistelmäpillereihin (10). Raskausdiabeteksen sairastaneilla naisilla minipillerien käyttö synnytyksen jälkeen lisäsi tyypin 2 diabeteksen puhkeamisen riskiä kahden vuoden seurannan aikana (11). Havainto on syytä muistaa, koska raskausdiabetes ja tyypin 2 diabetes ovat lisääntymässä jo nuorillakin naisilla uhkaavasti. Levonorgestreelikierukka on osoittautunut ajan kuluessa tehokkaaksi ja vaivattomaksi ehkäisymenetelmäksi sekä yhä tärkeämmäksi hoitomenetelmäksi esimerkiksi runsaiden kuukautisvuotojen hillitsemisessä. Diabeetikoilla levonorgestreelikierukan käytöstä on vähän seurantatutkimuksia, ja nekin ovat olleet lyhytkestoisia. Yhden vuoden kestäneessä seurannassa ei todettu sokeriaineenvaihdunnan häiriintymistä (12). Omassa, 31-vuotiaiden naisten väestöpohjaisessa tutkimuksessamme emme todenneet tämän ehkäisymuodon aiheuttavan epäsuotuisia muutoksia verenpaineeseen, kolesteroli- ja triglyseridiarvoihin, insuliini- ja verensokeritasoihin tai HOMA-S:n (homeostasis model assessment of insulin sensitivity) tai herkän C-reaktiivisen proteiinin (CRP) tasoon verrattuna hormonaalista ehkäisyä käyttämättömään väestöön (13). Lisätutkimuksia tarvitaan, mutta näyttäisi siltä, että levonorgestreelikierukka olisi varteen Lisätutkimuksia tarvitaan, mutta näyttäisi siltä, että levonorgestreelikierukka olisi varteenotettava ehkäisymuoto myös diabeetikoille. otettava ehkäisymuoto myös diabeetikoille. Sterilisaatio Sterilisaatio on hyvä vaihtoehto ehkäisyksi silloin, kun ajateltu lapsiluku on täysi tai sairaus on komplisoitunut niin vaikeaksi, että raskaus aiheuttaisi uhkan äidin terveydelle (esimerkiksi korkea verenpaine, sepelvaltimosairaus). Sterilisaatiota, jossa munatorvet suljetaan vatsaontelon tähystyksen yhteydessä tavallisimmin klipseillä, on aina harkittava tarkkaan. Päätöstä tehtäessä toimenpide on syytä ajatella peruuttamattomaksi. Lopuksi Suositeltavaa olisi, että diabeetikko saisi lapsensa jo suhteellisen nuorena, ennen kuin mahdollisia lisäsairauksia ilmenee. Tällöin raskauden ehkäisyn voi hoitaa esimerkiksi matalahormonisilla yhdistelmävalmisteilla, jolloin voidaan saavuttaa hyvä sokeritasapaino ennen hedelmöitystä. Estemenetelmät, kuparikierukka ja sterilisaatio sopivassa tilanteessa ovat riskittömiä menetelmiä perussairauden kannalta. Levonorgestreelikierukka näyttää lupaavalta. Pitkäaikaiseen hormonaaliseen raskauden ehkäisyyn tulee suhtautua varauksella. Anna-Liisa Hartikainen Professori Synnytys- ja naistentautien ja perinatologian erikoislääkäri Oulun yliopisto PL Oulun yliopisto Kirjallisuus. 1. Vääräsmäki MS, Hartikainen A-L, Anttila M, Pramila S, Koivisto M. Factors predicting peri- and neonatal outcome in diabetic pregnancy. Early Human Development 2000;59: Vääräsmäki M, Anttila M, Pirttiaho H, Hartikainen A-L. Are recurrent pregnancies a risk in type 1 diabetes. Acta Obstet Gynecol Scand 2002;81: Kouluterveyskysely /kouluterveys/taulukot/2005/seurustelu05.htm 4. Skouby SO, Molsted-Pedersen L, Petersen KR. Contraception for women with diabetes: an update. Bailliers Clin Obstet Gynecol 1991; Petersen KR, Skouby SO, Vedel P, Haaber AB. Hormonal contraception in women with IDDM. Infl uence on glycometabolic control and lipoprotein metabolism. Diabetes Care
16 16 DIABETES JA LÄÄKÄRI HUHTIKUU ;18: Petersen KR. Pharmacodynamic effets of oral contraceptive steroids on biochemical markers for arterial thrombosis. Studies in non-diabetic women and in women with insulin-dependent diabetes mellitus. Dan Med Bull 2002;49: Mertens I, Verrijken A, Michelis JJ, Van der Planken M, Ruige JB, Van Gaal LF. Among infl ammation and coagulation markers, PA-1 is a true component of metabolic syndrome. Int J Obes 2006;3. Abstract. 8. Curtis KM, Chrisman CE, Peterson HB; WHO Programme for Mapping Best Practices in Reproductive Health. Contraception for women in selected circumstances. Obstet Gynecol 2002;99: Shawe J, Lawrenson R. Hormonal contraception in women with diabetes mellitus: special considerations. Treat Endocrinol 2003;2: Diab KM, Zaki MM. Contraception in diabetic women: comparative metabolic study of Norplant, depot medroxyprogesterone acetate, low dose oral contraceptive pill and Cu T380A. J Obstet Gynaecol Res 2000;26: Kjos SL, Peters RK, Xiang A, Thomas D, Schaefer U, Buchanan TA. Contraception and the risk of type 2 diabetes mellitus in Latina women with prior gestational diabetes mellitus. JAMA 1998;280: Rogoskaya S, Rivera R, Grimes DA, Chen PL, Pierre-Louis B, Prilepskaya V, Kulakov V. Effect of a levonorgestrel intrauterine system on women with type 1 diabetes: a randomized trial. Obstet Gynecol 2005;105: Morin-Papunen L, Martikainen H, Sovio U, Hartikainen A- L, Ruokonen A, Järvelin M-R ym. Should long-term hormonal contraception be reconsidered? Comparison of metabolic and infl ammatory outcomes in women using oral contraceptives and the levonorgestrel-releasing intrauterine device in a general population. Lähetetty arvioitavaksi. Sydän- ja verisuonitautien ehkäisyä ja hoitoa koskevien suositusten laatimiseen osallistuneet erikoislääkäriyhdistykset ja järjestöt vastasivat kritiikkiin Lääkehoidon kustannukset tulee suhteuttaa sydän- ja verisuonitautien sairaalahoidon kustannuksiin Epidemiologian professori Pertti Happonen ja dosentti, terveyssosiologian yliassistentti Markku Myllykangas, molemmat Kuopion yliopistosta, ovat kritisoineet toistuvasti julkisuudessa seerumin kolesterolipitoisuudelle asetettuja tavoitearvoja ja kolesterolilääkkeiden turhaa käyttöä sydän- ja verisuonitauteihin sairastumisen ehkäisemiseksi silloin, kun henkilöllä ei ole todettu valtimotautia. Suomen Lääkärilehden numerossa 49 50/2005 he lavensivat kritiikkinsä koskemaan myös verenpainelääkkeitä. Suomalaisten sydän- ja verisuonitautien ehkäisytyötä koskevien suositusten laatimiseen osallistuneet erikoislääkäriyhdistykset ja kansanterveysjärjestöt ovat Suomen Lääkärilehdessä 8/2006 (s ) julkaistussa vastineessaan halunneet palauttaa mieliin, mihin nykyiset suomalaiset suositukset ja sydän ja verisuonitautien ehkäisytyö perustuvat. Vastineessa korostetaan, että nykyiset suomalaiset suositukset perustuvat eurooppalaisiin suosituksiin ja tuoreeseen tutkimustietoon. Kolesterolin ja verenpaineen yhteydestä valtimotautien vaaraan on runsaasti tutkimusnäyttöä, toisin kuin Happonen ja Myllykangas ovat esittäneet. Lisäksi he perustelevat vanhentunein argumentein väitteitään. Esimerkiksi verenpainetauti-käsitteestä on luovuttu jo kauan sitten, ja verenpaineen ja kolesterolin lisäksi suosituksissa korostetaan eri riskitekijöiden kokonaisvaltaista huomioon ottamista, kun arvioidaan henkilön riskiä sairastua valtimotautiin. Tämän arvioinnin tueksi on kehitetty jo useita vuosia sitten eurooppalaisiin väestötutkimuksiin perustuvat, monitekijäiset SCORE-taulukot. SCORE-taulukot on laadittu erikseen suuren ja pienen sairastumisvaaran väestöille. Vastineessa korostetaan myös, että pääpainon valtimotautien ehkäisyssä tulee yksilötasolla olla elintapamuutoksissa. Ehkäisytyössä on vielä paljon kehittämistä, jotta terveydenhuoltohenkilöstö osaa kertoa ymmärrettävästi ja pelottelematta riskeistä ja riskilaskureiden tuloksista. Lääkehoidosta, pääasiassa statiineiden ja verenpainelääkkeiden käytöstä, aiheutuvat kustannukset tulee suhteuttaa sydän- ja verisuonitautien sairaalahoidon ja muun hoidon kustannuksiin, muistutetaan vastineessa. Vastineen ovat allekirjoittaneet Suomen sisätautilääkärien yhdistys, Suomen kardiologinen seura, Suomen verenpaineyhdistys, Kunnallislääkärit, Suomen työterveyslääkäriyhdistys, Suomen neurologinen yhdistys, Sosiaalilääketieteen yhdistyksen käyttäytymistieteen jaos, Sydänliitto, Diabetesliitto ja Aivohalvaus- ja dysfasialiitto.
17 DIABETES JA LÄÄKÄRI HUHTIKUU Monirakkulainen munasarjaoireyhtymä ja metabolinen oireyhtymä saman taudin ilmentymiä? Laure Morin-Papunen Monirakkulainen munasarjaoireyhtymä ei ole pelkästään ikävien gynekologisten ongelmien, kuten kuukautishäiriöiden, liikakarvoituksen ja lapsettomuuden aiheuttaja, vaan se näyttää altistavan muun muassa sydän- ja verisuonisairauksille ja lisäävän riskiä sairastua tyypin 2 diabetekseen jo nuorella iällä. Johdanto Monirakkulaista munasarjaoireyhtymää (polycystic ovary syndrome, PCOS) esiintyy 5 10 prosentilla aikuisesta naisväestöstä, ja se on tavallisin syy ovulaation puuttumiseen ja siitä johtuvaan lapsettomuuteen. Monirakkulaista munasarjaoireyhtymää pidettiin pitkään pelkkänä gynekologisena häiriönä, jonka oireisiin kuuluivat Steinin ja Leventhalin määritelmän mukaan runsaskarvaisuus, kuukautishäiriöt, lihavuus ja lapsettomuus (1). Uusin konsensusmääritelmä monirakkulaisesta munasarjaoireyhtymästä (2) on esitetty taulukossa 1 (s. 18). Ensimmäinen havainto syy-seuraussuhteesta glukoosiaineenvaihdunnan ja liiallisen mieshormonivaikutuksen eli hyperandrogenismin välillä ( le diabète des femmes à barbe, parrakkaiden naisten diabetes) tehtiin jo 1921 (3). Sen jälkeen kuvattiin HAIR-AN (hyperandrogenemia, insuliiniresistenssi ja acanthosis nigricans) -oireyhtymä, johon kuuluivat insuliiniresistenssi, miessukuhormonin liikavaikutuksesta johtuvat oireet, kuukautisten puuttuminen, molemminpuoliset monirakkulaiset munasarjat ja acanthosis nigricans -ihomuutokset (ruskea pigmentaatio niskassa ja ihopoimuissa) (4). Vasta 1980-luvulla osoitettiin syy-seuraussuhde insuliiniresistenssin ja hyperandrogenismin välillä (5), ja 1989 Dunaif osoitti, että Insuliiniresistenssi on sekä monirakkulaisen munasarjaoireyhtymän että metabolisen oireyhtymän keskeinen osatekijä. monirakkulaista munasarjaoireyhtymää sairastavien naisten insuliiniherkkyys on heikentynyt verrokkeihin nähden (6). Insuliiniresistenssin havaitseminen ja sen merkityksen oivaltaminen monirakkulaisen munasarjaoireyhtymän patofysiologiassa avasivat uusia näkökulmia oireyhtymän terveydellisiin seurauksiin ja hoitokeinojen vaihtoehtoihin. Metabolinen oireyhtymä (MO) kuvattiin jo 1920-luvulla, mutta vasta vuonna 1988 Reaven määritteli sen yksiselitteisesti ja käytti oireyhtymästä nimitystä syndrome X. Oireyhtymää on myöhemmin kutsuttu myös insuliiniresistenssisyndroomaksi. Reavenin jälkeen metabolisesta oireyhtymästä on esitetty toisistaan poikkeavia määritelmiä. Ylipaino, insuliiniresistenssi, rasvatasapainon häiriöt ja kohonnut verenpaine kuuluivat metabolisen oireyhtymän piirteisiin kaikkien näiden määritelmien mukaan, mutta osatekijöiden painotukset poikkesivat toisistaan. Äskettäin hyväksytyt Kansainvälisen diabetesliiton (International Diabetes Federation, IDF) kriteerit on esitetty taulukossa 2 (s. 18) (7). Insuliiniresistenssi Insuliiniresistenssi on sekä monirakkulaisen munasarjaoireyhtymän että metabolisen oireyhtymän keskeinen osatekijä. Insuliiniresistenssillä tarkoitetaan insuliinin vaikutuksen heikkenemistä perifeerisissä kudoksissa, ensisijaisesti lihaskudoksessa, maksassa ja rasvakudoksessa. Insuliiniresistenssin seurauksena haiman insuliinineritys lisääntyy kompensatorisesti, ja seerumin insuliinipitoisuus nousee. Tämä niin sanottu sekundäärinen hyperinsulinemia aiheuttaa puolestaan erilaisia eitoivottuja metabolisia ja hormonaalisia muutoksia elimistössä. Insuliiniresistenssi liittyy useimmiten lihavuuteen, etenkin vyötärö- eli keskivartalolihavuuteen,
18 18 DIABETES JA LÄÄKÄRI HUHTIKUU 2006 joka on tyypillinen löydös sekä monirakkulaisen munasarjaoireyhtymän (8, 9) että metabolisen oireyhtymän yhteydessä (7). Veren suuri insuliinipitoisuus, miessukuhormonin runsaus ja vyötärölihavuus vaikuttavat toisiinsa noidankehämäisesti. Monirakkulaisessa munasarjaoireyhtymässä suurentuneet insuliinipitoisuudet lisäävät munasarjojen androgeenien eritystä sekä suoraan että luteinisoivan hormonin (LH) vaikutuksen kautta ja vähentävät sukupuolihormoneja sitovan globuliinin (sex hormone binding globulin, SHBG) eritystä maksasta, jonka Veren suuri insuliinipitoisuus, miessukuhormonin runsaus ja vyötärölihavuus vaikuttavat toisiinsa noidankehämäisesti. seurauksena vapaiden androgeenien pitoisuudet nousevat. Androgeenien tiedetään myös lisäävän lihaskudoksessa tyypin II insuliiniresistenttien lihassyiden määrää ja siten aiheuttavan tai lisäävän insuliiniresistenssiä (10). Hyperandrogenismin kliinisenä seurauksena kehittyy runsaskarvaisuutta ja aknea. Munasolurakkulan kehitys pysähtyy, ja seurauksena on kuukautishäiriöitä (epäsäännölliset kierrot, pitkä kuukautiskierto, kuukautisten puuttuminen) ja ovulaation puuttumisesta aiheutuva lapsettomuus. Taulukko 1. Monirakkulaisen munasarjaoireyhtymän kriteerit uuden määritelmän mukaan (2). Kaksi kriteeriä kolmesta riittää: 1. Oligo- ja/tai amenorrea 2. Kliinisiä ja/tai biokemiallisia hyperandrogenismin merkkejä hirsutismi (runsaskarvaisuus) seerumin testosteronipitoisuus yli 2,7 nmol/l vapaa androgeeni-indeksi koholla (free androgen index, FAI = 100 x T/SHBG) 3. PCO-munasarjakuva ultraäänitutkimuksessa 12 follikkelia (poikkimitta 2 9 mm) / munasarja ainakin toisessa munasarjassa tai lisääntynyt munasarjatilavuus (0,52 x pituus x leveys x poikkimitta > 10 ml) Taulukko 2. Metabolisen oireyhtymän kriteerit naisilla International Diabetes Federationin (IDF) uuden määritelmän mukaan (7). Keskivartalolihavuus Vyötärön ympärysmitta Naiset: vähintään 80 cm Lisäksi kaksi seuraavista kriteereistä Triglyseridipitoisuus vähintään 1,7 mmol/l tai suureen triglyseridipitoisuuteen kohdistuva lääkehoito HDL-kolesterolipitoisuus naisilla alle 1,29 mmol/l tai pieneen HDL-kolesterolipitoisuuteen kohdistuva lääkehoito Kohonnut verenpaine systolinen vähintään 130 mmhg diastolinen vähintään 85 mmhg tai aikaisemmin todetun verenpaineen lääkehoito Plasman glukoosipitoisuuden paastoarvo vähintään 5,6 mmol/l tai aikaisemmin todettu tyypin 2 diabetes
19 DIABETES JA LÄÄKÄRI HUHTIKUU Saman taudin eri ilmentymä? On esitetty, että lihavuus saattaa insuliiniresistenssin kautta laukaista monirakkulaisen munasarjaoireyhtymän geneettisen taipumuksen omaavilla naisilla (11). PCOS-naisten ensimmäisen asteen sukulaisilla on todettu kohonneita seerumin androgeenipitoisuuksia ja huonontunutta sokerinsietokykyä verrattuna kontrolliväestöön (12). Oululaisessa kohorttiseurantatutkimuksessa lihavuus teini-iässä ja 31 vuoden iässä sekä painon nousu teini-iän jälkeen liittyivät läheisesti itse raportoituihin monirakkulaisen munasarjaoireyhtymän oireisiin, runsaskarvaisuuteen ja pitkään kuukautiskiertoon (13). Mutta vaikka lihavuus toisaalta aiheuttaa insuliiniresistenssiä ja hyperandrogenismia ja näiden muutosten seurauksena kuukautiskierron häiriöitä, ei kaikille lihaville nuorille kehity monirakkulaista munasarjaoireyhtymää (14). Lisäksi on todettava, että noin prosenttia oireyhtymää sairastavista naisista ei ole lihavia ja että normaalipainoisten PCOS-naisten insuliiniresistenssin esiintymisestä on ristiriitaisia tuloksia. On jopa esitetty, että normaalipainoisten ja lihavien PCOS-naisten oireyhtymän etiologia olisi erilainen (15, 16). Metabolisen oireyhtymän ja sen osatekijöiden syntymekanismia ei toistaiseksi tunneta, mutta oireyhtymä liittyy tiiviisti kahteen tekijään: insuliiniresistenssiin ja viskeraalisen rasvan (keskivartalolihavuus) kertymiseen. Muita mahdollisia metabolisen oireyhtymän syntyyn vaikuttavia tekijöitä ovat krooninen tulehdusreaktio, perinnölliset tekijät, vähäinen liikunta ja ikääntyminen (7). Metabolisesta oireyhtymästä kärsivillä naisilla näyttää esiintyvän keskimääräistä enemmän monirakkulaisen munasarjaoireyhtymän oireita: tapaus-verrokkitutkimuksessa naisilla, joilla on metabolinen oireyhtymä, todettiin useammin kaljuuntumista (6 vs. 0 %) ja kuukautishäiriöitä (34,8 vs. 15,1 %) kuin verrokeilla (17). Monirakkulaisella munasarjaoireyhtymällä ja metabolisella oireyhtymällä saattaa olla yhteinen geneettinen tausta, mutta selkeää geenimutaatiota ei ole pystytty osoittamaan kummassakaan oireyhtymässä (7, 11). Monirakkulaiseen munasarjaoireyhtymään liittyvät metaboliset häiriöt Monirakkulainen munasarjaoireyhtymä ei siis ole pelkästään gynekologinen häiriö, vaan sitä voidaan pitää myös eräänlaisena metabolisen oireyhtymän ilmentymänä. Eri tutkimuksissa metabolisen oireyhtymän esiintyvyys onkin kaksin-nelinkertainen (43 46 %) PCOS-naisilla verrattuna muuhun väestöön ja jopa kahdeksankertainen (45 % vs. 6 %) nuorten (20 29-vuotiaiden) PCOS-naisten ryhmässä (18-20). Tuoreessa tutkimuksessa 90 prosentilla PCOS-naisista esiintyi ainakin yksi metabolisen oireyhtymän kriteeri, joista tavallisimmat olivat matala HDL (68 %), korkea painoindeksi (67 %), kohonnut verenpaine (45 %) ja korkea triglyseridipitoisuus (35 %). Sekä lihavuus että monirakkulainen munasarjaoireyhtymä lisäävät metabolisen oireyhtymän riskiä toisistaan riippumatta. Niinpä PCOS-naisilla, joilla todettiin metabolinen oireyhtymä, oli keskimäärin korkeampi painoindeksi. Painoindeksin noustessa 25:sta yli 30 kg:aan/m 2, metabolisen oireyhtymän insidenssi kasvoi kuusinkertaiseksi (18). Verrattuna naisiin, joilla oli pelkkä monirakkulainen munasarjaoireyhtymä, molemmista oireyhtymistä kärsivillä naisilla todettiin selkeämpiä merkkejä heikentyneestä insuliiniherkkyydestä, kuten korkeampi painoindeksi, epäsäännöllisemmat kuukautiset, pahempi hyperandrogenismi, matalampi SHBG ja kaksi kertaa useammin acanthosis nigricans -tyyppisiä iho-oireita (50 % vs. 23 %) (18). Korkeampi LDL-kolesterolitaso ja matalampi kokonaiskolesterolin ja HDL-kolesterolin suhde ovat myös tyypillisiä löydöksiä PCOS-naisilla (21). Monirakkulaiseen munasarjaoireyhtymään liittyvät muut metaboliset riskit PCOS-naisilla on todettu koholla olevia herkän C-reaktiivisen proteiinin (CRP) ja interleukiini-6:n arvoja pitkäaikaisen tulehduksen merkkinä sekä lisääntynyt plasminogeeni-aktivaattori-inhibiittorin (PAI-1) aktiivisuus fibrinolyysin häiriön merkkinä (22, 23). Näiden muutosten tiedetään altistavan sydän- ja verisuonisairauksille (24). Monirakkulainen munasarjaoireyhtymä ja diabetes Monirakkulainen munasarjaoireyhtymä näyttää lisäävän riskiä sairastua tyypin 2 diabetekseen jo nuorella iällä (riski kaksin-viisinkertainen), ja lähisukulaisilla esiintyy myös enemmän tyypin 2 diabetesta (9). Noin prosentilla naisista, joilla on monirakkulainen munasarjaoireyhtymä, todetaan heikentynyt sokerinsietokyky, ja joka kymmenes sairastuu tyypin 2 diabetekseen neljäänkymme-
20 20 DIABETES JA LÄÄKÄRI HUHTIKUU 2006 neen ikävuoteen mennessä (25). PCOS-naisilla sokerinsietokyky huononee nopeasti. Australialaisessa tutkimuksessa seurattiin 67:ää PCOS-naista (lähtöikä keskimäärin 37,5 vuotta, painoindeksi 29 kg/m 2 ) kuuden vuoden ajan. Normaali sokerinsietokyky muuttui heikentyneeksi sokerinsietokyvyksi 9 prosentilla (2,2 %/vuosi) ja diabetekseksi 8 prosentilla (2,2 %/ vuosi); seurannan aikana diabetes kehittyi yli puolelle niistä, joilla oli lähtötilanteessa huonontunut sokerinsietokyky (8,8 %/ vuosi). Naisilla, joiden painoindeksi oli yli 30 kg/m 2, diabetesriski oli kymmenkertainen. Painoindeksin ollessa kg/m 2 riski oli edelleen seitsenkertainen normaalipainoisiin naisiin verrattuna (26). Koska näyttää siltä, ettei paastoverensokeri riitä tunnistamaan potilaita, joiden riski sairastua diabetekseen on kohonnut (25), tulisi kahden tunnin oraalinen sokerirasituskoe tehdä ainakin ylipainoisille PCOS-naisille. Tämä tutkimus kertoo sekä insuliiniherkkyydestä että sokerinsietokyvystä (27). Monirakkulainen munasarjaoireyhtymä ja raskaus PCOS-naisilla on todettu lisääntynyt keskenmenon riski alkuraskaudessa (30 50 % vs % verrokeilla). Joissakin tutkimuksissa ero häviää, kun riski vakioidaan painoindeksin ja lapsettomuuden syyn suhteen (28). Syyksi kohonneeseen riskiin on esitetty erilaisia vaihtoehtoja: koholla oleva LH-pitoisuus, hyperinsulinemiaan liittyvä koholla Monirakkulaisen munasarjaoireyhtymän hoidossa pyritään parantamaan insuliiniherkkyyttä. oleva plasminogeeni-aktivaattori- I:n taso (endoteelin dysfunktion markkeri) tai korkea homokysteiinipitoisuus tai näiden erilaiset yhdistelmät (29-31). Korkean homokysteiinipitoisuuden epäillään huonontavan ulomman sikiökalvon verisuonitusta ja sen seurauksena alkion kiinnittymistä. Lisäksi on todettu, että PCOS-potilailla kohdun limakalvo tuottaa normaalia vähemmän glykodeliiniä ja insuliininkaltaista kasvutekijää sitovaa proteiini I:tä (IGFBP-I), mikä voi johtua hyperinsulinemiasta (32). Glykodeliinin oletetaan moduloivan kohdun limakalvon immuunivastetta ja IGFPB-I:n säätelevän adheesioprosessia alkion kiinnittymisen aikana. Matalat glykodeliinin ja IGFBP-I:n tasot saattavat lisätä keskenmenoriskiä ensimmäisen raskauskolmanneksen aikana. Glykodeliinin ja IGFBP-I:n nousun tai PAI-I:n laskun esimerkiksi laihduttamisen tai metformiinihoidon seurauksena on todettu korreloivan matalampaan keskenmenoriskiin PCOSnaisilla (29, 32). Raskauden aikana insuliiniherkkyys huononee entisestään ja insuliinin tarve lisääntyy, mikä saattaa aiheuttaa haiman beetasolujen väsymistä ja sen seurauksena raskaus- eli gestaatiodiabetesta (GDM). Veren insuliinirunsaus ja insuliiniresistenssi ennen raskautta altistavat raskausdiabetekselle, ja PCOS-naisilla onkin todettu eri tutkimuksissa kolmin- ja jopa kymmenkertainen (20 41 % vs. 3 9 % verrokeilla) raskausdiabeteksen riski verrattuna normaaliin väestöön (33, 34). Ylipaino (painoindeksi yli 25 kg/m 2 ) oli tärkein ennustetekijä Kuva 1. Monirakkulaisen munasarjaoireyhtymän (PCOS) terveydelliset vaikutukset. Lihavuus Alentunut insuliiniherkkyys lapsettomuus kohonnut verenpaine ja diabetes raskauden aikana liikakarvoitus epäsäännölliset kuukautiset sepelvaltimotauti kohonnut verenpaine diabetes poikkeavat rasva-arvot vuotta